


PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

   Bucureşti, 

   Nr.21/254/16.06.2004

R  A  P  O  R  T    

asupra proiectului de Lege privind mandatarea Regiei Autonome Administraţia Patrimoniului Protocolului de Stat să exercite atribuţiile instituţiei publice implicate, conform Ordonanţei de urgenţă a Guvernului nr.88/1997 

privind privatizarea societăţilor comerciale  (PL x 305/17.05.2004)
În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003,  Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege privind mandatarea Regiei Autonome Administraţia Patrimoniului Protocolului de Stat să exercite atribuţiile instituţiei publice implicate, conform Ordonanţei de urgenţă a Guvernului nr.88/1997 privind privatizarea societăţilor comerciale, trimis cu adresa nr. PL-x 305/17.05.2004.

Proiectul de lege a fost adoptat de Senat în şedinţa din 10 mai 2004.

La întocmirea prezentului raport, Comisia a avut în vedere:

                              - avizul nr. 259/19.02.2004 al Consiliului Legislativ;

                              - avizul nr. 305/24.05.2004 al Comisiei juridice, de disciplină şi imunităţi;

                              - avizul nr. 326/19.05.2004 al Comisiei pentru buget, finanţe şi bănci.

a)          La dezbaterea proiectului au participat ca invitaţi, în conformitate cu prevederile art.51 şi  52 din Regulamentul Camerei Deputaţilor, din partea:

b)  Secretariatului General al Guvernului: 

· domnul subsecretar de stat Tudor Bebe;

· domnul director Nicolae Iliuţă;

· domnul director adjunct Tiberius Tănase;

                               b) Regiei Autonome Administraţia Patrimoniului Protocolului de Stat: 
          -   doamna director juridic Georgica Dănilă.

        Proiectul de lege are ca obiect de reglementare instituirea unor dispoziţii care să mandateze Regia Autonomă „Administraţia Patrimoniului Protocolului de Stat” să exercite atribuţiile instituţiei publice implicate, conform prevederilor Ordonanţei de urgenţă a Guvernului nr.  88/1997 privind privatizarea societăţilor comerciale, aprobată prin Legea nr. 44/1998, cu modificările şi completările ulterioare.

        Proiectul de Lege, în raport de obiectul şi conţinutul său, face parte din categoria legilor ordinare. 

        Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 16 iunie  2004.

        La lucrări, au fost prezenţi 29 deputaţi din totalul de 30 membri ai Comisiei.


      Potrivit art.75 din Constituţie  şi  art.86 din  Regulamentul Camerei Deputaţilor, pentru acest proiect de lege, Camera Deputaţilor este Cameră decizională.

        În urma dezbaterilor, membrii Comisiei propun, cu unanimitate de voturi, ca proiectul de Lege privind mandatarea Regiei Autonome Administraţia Patrimoniului Protocolului de Stat să exercite atribuţiile instituţiei publice implicate, conform Ordonanţei de urgenţă a Guvernului nr.88/1997 privind privatizarea societăţilor comerciale  să fie supus spre dezbatere şi adoptare plenului Camerei Deputaţilor, cu amendamentele admise, prezentate în anexă.  

I. Amendamente admise
Nr.

crt.
            Text iniţial 
Text propus de Comisie

Autorul amedamentului


Motivarea

propunerii   amendamentelor


Camera decizională

0
1
2
3
4

1.
Art.1. – Prin derogare de la dispoziţiile art.3 lit. g) din Ordonanţa de urgenţă a Guvernului nr. 88/1997 privind privatizarea societăţilor comerciale, aprobată prin Legea nr. 44/1998, cu modificările şi completările ulterioare, se mandatează Regia Autonomă "Administraţia Patrimoniului Protocolului de Stat" să exercite atribuţiile instituţiei publice, implicate conform prevederilor acestui act normativ, în vederea privatizării, prin vânzarea de active, a societăţilor comerciale la care regia este acţionar în numele statului.
1. Articolul 1 va avea următorul cuprins:

"Art.1. – Prin derogare de la dispoziţiile art.3 lit. g) din Ordonanţa de urgenţă a Guvernului nr. 88/1997 privind privatizarea societăţilor comerciale, aprobată prin Legea nr. 44/1998, cu modificările şi completările ulterioare, se mandatează Regia Autonomă "Administraţia Patrimoniului Protocolului de Stat" să exercite atribuţiile instituţiei publice, implicate conform prevederilor acestui act normativ, în vederea privatizării,  a societăţilor comerciale la care regia este acţionar în numele statului."

Autor: Comisia pentru politică economică reformă şi privatizare


Pentru a da posibilitatea Regiei Autonome "Administraţia Patrimoniului Protocolului de Stat" să utilizeze şi alte metode de privatizare prevăzute de lege, nu numai vânzarea de active.
Camera Deputaţilor

2.
Art. 2.- Pentru îndeplinirea mandatului, Regia Autonomă "Administraţia Patrimoniului Protocolului de Stat" este autorizată să efectueze, următoarele acte juridice:


2. Partea introductivă a articolului 2  va avea următorul cuprins:

"Art. 2. - Pentru îndeplinirea mandatului, Regia Autonomă "Administraţia Patrimoniului Protocolului de Stat" este autorizată să efectueze, în principal, următoarele acte juridice:"

Autor: Comisia pentru politică economică reformă şi privatizare


Pentru corelare cu prevederile art.1.
Camera Deputaţilor

3.

3. Articolul 2 se completează cu o nouă literă, lit.d), cu următorul cuprins:

"d) să vândă o parte sau întregul pachet de acţiuni deţinute la fiecare dintre aceste societăţi, printr-una dintre metodele şi potrivit procedurilor prevăzute de legislaţia în materie."

Autor: Comisia pentru politică economică reformă şi privatizare


Pentru corelare cu prevederile art.1.
Camera Deputaţilor

                          PREŞEDINTE,                                                                                                                                        

              Dan Radu Ruşanu    

                      


                                             SECRETAR,                                                

             


                                                         Iuliu Vida                                  

                                                                                        Consilier parlamentar,

                                                                                  Doina Leonte

                                                                              Expert parlamentar,
                                                                                                                                                                                              Olga Tutoveanu                                                                                                                                    

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind mandatarea Regiei Autonome Administraţia Patrimoniului Protocolului de Stat să exercite atribuţiile instituţiei publice implicate, conform Ordonanţei de urgenţă a Guvernului nr.88/1997 privind privatizarea societăţilor comerciale, trimis cu adresa nr. PL-x 305/17.05.2004, Camera Deputaţilor fiind Camera decizională.

PREŞEDINTE,

Dan Radu RUŞANU

